પરમ પૂજ્ય ગુરુવર્ય શાસ્ત્રી શ્રી માધવપ્રિયદાસજી સ્વામીએ ભારતીય શાસ્ત્રો તેમજ સંસ્કૃતના પ્રચાર પ્રસાર માટે દર્શનમ્‌ને વૈદિક સંસ્કૃતિનું કેન્દ્ર બનાવવા માટેના શુભ હેતુથી દર્શનમ્‌ સંસ્કૃત મહાવિદ્યાલયની સ્થાપના કરેલ છે એ શુભ હેતુને ચરિતાર્થ કરવા અને એ હેતુ પ્રમાણે સેવા કરવા માટે દર્શનમ્‌ના અધ્યાપકો અને સેવકો માટે શિબિર યોજવાની પ્રેરણા આપી હતી તે પ્રમાણે પાર્ષદ શ્રી શામજી ભગત દ્વારા તા. ૧૫ થી ૧૭ જુલાઇ, ૨૦૧૬ દરમિયાન દર્શનમ્‌ ચિંતન શિબિરનું આયોજન કર્યું હતું. તા. ૧૫ જુલાઇના રોજ સવારે ૭-૧૦ કલાકે પવિત્રા એકાદશીના દિવસે યોગ દ્વારા શિબિરનો શુભારંભ થયો હતો. પતંજલિ યોગપીઠના આચાર્ય શ્રી રામદેવજી બાબાના શિષ્ય શ્રી ગોપાલભાઈએ યોગના ૧૨ પ્રયોગો દ્વારા ચિત્તશુદ્ધિ અને મનની એકાગ્રતા પ્રબળ કરવા માટે બધા અધ્યાપકોએ પ્રાણાયામ કરાવ્યા હતા. શ્રી ગોપાલભાઇએ સુગમ સંગીતની સાથે સાથે યોગના ફાયદાઓ અને જરૂરિયાતનું રસપાન કરાવ્યું હતું. શ્રી રામપ્રિયજીએ યોગશિક્ષકશ્રનીનું સન્માન કર્યું હતું. યોગાભ્યાસ બાદ પાર્ષદ શ્રી શામજી ભગતે શિબિર વિષયક સૂચનો આપ્યાં હતાં.